বাংলাদেশে হিন্দু হত্যার প্রতিবাদ! ফের সনাতনীদের মিছিল

ওয়েব ডেস্ক : সম্প্রতি বাংলাদেশে নৃশংসভাবে হত্যা করা হয়েছে দীপু চন্দ্র দাস-কে। আর হিন্দুদের উপর এমন হামলার প্রতিবাদে পথে নামলেন সনাতনীরা (Sanatani Protest)। শুক্রবার দুপুরে প্রথমে শিয়ালদহ স্টেশনে শুরু হয়েছিল বিক্ষোভ। তার পরে মিছিল করে বাংলাদেশের ডেপুটি হাই কমিশনের অফিসের দিকে এগিয়ে গিয়েছিলেন বিক্ষোভকারীরা। কিন্তু বেকবাগানে তাঁদেরকে আটকে দিল পুলিশ (Police)। তবে পাল্টা সেখানে রাস্তায় বসেই বিক্ষোভ দেখান সনাতনীরা। জানা যাচ্ছে, এদিন বিকেল ৪টে নাগাদ বাংলাদেশের ডেপুটি হাই কমিশনের অফিসে যাবেন রাজ্যের বিরোধী দলনেতা শুভেন্দু অধিকারী (Suvendu Adhikari)।

কয়েকদিন আগে বাংলাদেশের মংমনসিংহে দীপুচন্দ্র দাসকে খুনের (Dipu Chandra Das) অভিযোগ উঠেছিল বাংলাদেশের দুষ্কৃতীদের বিরুদ্ধে। শুধু তাই নয়, সবার সামনে তাঁর দেহে আগুন ধরিয়ে দেওয়া হয়েছিল। এই নৃশংস ঘটনার পরেই ভারতের তরফে উদ্বেগ প্রকাশ করা হয়েছে। সেই ঘটনার প্রতিবাদে এদিন মিছিল করেন সনাতনীরা।

আরও খবর : শীতে ডিমের দাম আকাশছোঁয়া! কবে কমবে দাম?

তাঁদের হাতে দেখা যায় নানান প্ল্যাকার্ড ও ব্যানার। দীপুচন্দ্র দাসের বিচার ও বাংলাদেশের নিরাপত্তা নিশ্চিত করার দাবি জানান বিক্ষোভকারীরা। এমনকি বাংলাদেশের অন্তর্বর্তী সরকারের প্রধান মহম্মদ ইউনুসের (Mohammed Yunus) কুশপুতুলও পোড়ানো হয়। অন্যদিকে বাংলাদেশের (Bangladesh) ঘটনার প্রতিবাদে পুরীর মন্দিরের সামনেও প্রতিবাদ মিছিল করে বিশ্ব হিন্দু পরিষদ ও বজরং দল।

তবে এই হত্যাকাণ্ড নিয়ে বাংলাদেশের অন্তর্বর্তী সরকার বিবৃতি দিয়ে বলেছে, হিন্দু যুবকের খুনের ঘটনা একটি বিচ্ছিন্ন ঘটনা। সেটিকে সংখ্যালঘুদের উপর হামলা হিসেবে দেখানো হচ্ছে। তবে সে সবের প্রতিবাদ জানিয়ে এদিন পথে নেমেছিলেন সনাতনীরা। তবে বেকবাগানের কাছে তাদেরকে আটকে দিল পুলিশ।

দেখুন অন্য খবর :

The post বাংলাদেশে হিন্দু হত্যার প্রতিবাদ! ফের সনাতনীদের মিছিল first appeared on KolkataTV.